Тогунге jайыларга куч эмес-Чынды айдарга, чынга тартыларга куч.
Россия государстводо орус албатыдан оско 180 кире башка-башка албатылар jадып jат. Ол  албатылардын тоозына Алтай Республика, алтай албаты, база кирип jат.  Бис кара будушту, алтай укту,  бойыста куль уралу, алтай тилду, Алтай Ак jанду jебрен албаты болорыс. Бистин эне-адаларыс, обоколорис, jажын-чакка ар-буткенге бажырып ,  Ак  jанын jанданып jурген. 
Коп чактардын туркунына кандый ла албаты бисти jердин устинен  jоголторго, кырарга умзанды, шылтактанды, jе бис  jоголбодыс,  бис Кудайдын болужыла тиру артыс, оско jан jандап, бойыстын Ак jанысты ундып баспадыс, таштабадыс. 
Jе бу ла тургуза ойдо алтай албаты сурекей тын шыралап jат, ненин учун дезе 2000 jылдан ала  Алтай албаты-jон бойынын jанын  орныктырып, оро озумге апарар jолго кирип барарда, Алтай Республика ичинде чиновниктер-jамылулар, башчылар, бойынын Ак jанын таштап, албатыны тогундеп, албаты-jонго  болуш этпей,  акчага садынып, оско албатылардын алды-кийниле  jугургилеп, буддизм религия-ны алтайларга jаба тудуп,  туукилик историябысты  тескери, jастыра бичип, буддизмды албан кучиле  кидиргилеп jат. 
Бистин алтайдагы буддизм ол тогун буддизм, ол  «Нипподзан  Мехедзи» -  «Орден Лотосовой сутры»  деген  секта. Онын башчызы, лидеры  Дзюнсей Тэресава-террорист.   Ол «Оранжевый революция»-да  туружып, Джохар Тудаев ла  наjылашкан, байла улустын тынына да jеткен болбайсын. Террорист Д. Тэресавага  Россия, Казахстан, Украина ла онон до оско  государстволорго кирерге,  анда jурерге jарабас.  Jе jанысла бистин Алтайга jайым  келип, буддизмды баштап jат.  Jе андый ла  улусты  бистин jамылуларыс угуп, олорго болужып, олорло каткырыжып, албаты-jонды  тогундеп ийер арга  бедирегилеп, террористы уткып, а тегин алтай  кижини, темдектезе:  Валерий Чеконовты экстремист, террорист  деп адагылап jат. 
Крестулер, Иисус Христоско  будуп турган албаты, бистин байлу jерибиске, Алтайыска, бастыра элбек, jаан, jараш  jаландарыска, суулардын jараттарына, тууларга крестерин тургускылайт.  Алтай албатынын jоби  jогынан,  алтай албатынан нени де сурабай.  Мындый айалга  кемге де jарабай jат.
Бир Топучая деген аймакка Новосибирск каладан  келген улустар jолдын  кырына крест  тургузып саларда, Алтай кижиге, албаты учун санаркап jурген,  Алтайын, агаш-тажын  сананып,  Ак  jанын jанданып турган кижиге, Валерий Чеконовко  jарабады. 
В. Чеконов  ол  крестти    jоголтып, тураладып, Алтайын кереги  jок  сурулден арутап салды.  Jе крестулерге  jарабады бу кижини эткени. Олор  Алтай jер бистин, крестулердин jери, кайда ла jерге бис оны тургузарыс, бисте андый арга бар, деп кыйгырыштылар. Учы учында Бу кижи бастыра буруулу артып калды, бу кижини тегин алтай кижини террорист, экстремист  деп адагылап салды. Эмди бу  кижи телефон  ажыра улусла куучындажып болбой jат, ненин учун дезе бастыра ФСБ тындап jат, угып jат.  Анайда ок бу кижи айлынан да чыгып болбой  jат, колына браслет кидирип салган. Айлы-jурттынан 10 метр тура базарга jарабас, тура  базып ла ийзе ол браслет сигнал полицияга берип jат. Бу кижи амыр jурум jуруп болбой  jат. Бастыра ла jанынан истешкилеп jат. 
Jамылулардын, башкараачылардын  ортозында бир Алтай албаты учун сананып турган кижи jок. Олордын  ортозынан бирузи де чын сос айтпай  jат. 
Jамылуларыс  алтай албаты сурекей  jакшы jадып  jат,  экономика jанынан  бастыра jеткил ичкери чыгып, озуп jат, бистин болужысла деп  jер сайын чазындарга, документтерге, газеттерге бичигилейт, бойлорын мактагылайт.
Jе чынынча айтса алтай албаты jоксырап jат. Иш jогына аракыга да кирип jат.
Бу ла jуукта  интернете, анайда ок  телкевидениеде коргускиледи, СМИ-де чыкты – орус  кыс кыба шалдан кыйралар ла ойногон, соктырынган, алтай албатынын агару  jерине неле болгон.  Алтайлардын агару бажырып, суранып турган  jерлерин кайдан ла келип быjарлагылады. Алтай албаты кыйраны агаштарга буулап Кудайга, ар- буткенге бажырып   jат. Бу орустар чынынча айтса очоп келгиледи Москвадан, очоп келип алтай албатынын  jанын бузарга  анайда соктырындылар. 
Jарга чыгарып  ийеристе.  Культуранын jааны В. Кончев  jакшы куучынла узе откурип салды. Ол Чира Ковальски деген модель кыс,  бис билбедис ол алтайлардын бажырып турган jери деп jартады, jаманысты таштагар деп айдынды. Jе ол ло ойдо интернетке кирип алтай албатынын jанын jамандап, алтайларды эш кереги jок улус  деп нокорлори ажыра  айты.  Тургуза ойдо Чира  Ковальскийдын  jыланаш кыйраларда соктырынган  jуругын  Алексей Крестьянов деген  кижи фотоjурукты суреен jакшы деп,  соктырткан кижини мактап,  акчага садып алала майкаларга, баштыктарга-пакеттерге, jузун-jуур  эдимдерге бу фотоны чыгарарыс, бастыра jерге садарыс , «фото прямо кадр  из фильма Джеймса Кэмерона «Аватар», Эйва с планеты Пандора» деп  СМИ-га jартады. 
Бисти неге де тообой jат , jанысты  шоодыгылап  бастыра ла jерге христианствоны кептегилеп jат. Очоп  кресттер тургузып, очоп Эпархия тозогиледи, очоп  монахинялардын jууны откурилди,  очоп jыланаш бистин байланып турган jериске соктырынгылады. 
Новосибирск, Барнаул анан да оско ырак калалардан келген акчалу, бай, бизнесмен улустар келип бистин Алтайысты садып алгылайт, бастыра jерлерин улежип, болуп, бойлорына амырайтан   туралар тудуп, туристический фирмалар туткылайт.  Кажыла jыл амырап келген туристардын кийнинен  jуунадынарга куч, ненин  учун олордын jурбеген , баспаган jери jок. Алтайысты келип канайла киртидип ийеле jуре берет. 
jамылуларыс  документтерге, чазындарга, кандый бир отчетторго  ло газеттерге Республика ичи озуп jат, ичкери барып jадыс узе jакшы, албаты узе jеткил, эзен-амыр jадыры, экономика  суреен jакшы  деп бичигилейт.  jе чынынча айтса бу башчылар албатынын акчазын урдап , кармандарына салып алат. Чынын айтса бистин Республика 24  миллиард государствого толулу.  Албатыбыс  jоксырап  jат, кезик аймактардын  ээрлери аракыга кирдилер, jаныс аракы ичкилеп  jат. 
2006 jылдан ала Каракол озокто  «Амаду Алтай» деп, албатынын чындык газеди чыгып баштады.   онон до оско керектерди  Бу газетте jаныс ла чын бичилип jат.  Чынды бичип турарда, jамылулардын  тогунин албатыга  коргузип турарда, анайда ок албатынын  Ак jаны керегинде бичип , Кудайдын бичимелдерин бичип турарда бу башчыларга ла буддистарга  коркышту  тын  jарабады.  Башчыларга чындык  jарабады, чын косторин ойуп турганда, а алтай албаты бойынын  jанын jанданып,   террорист баштап турган сектага кирбей турганы буддистарга jарабады. 
Бу газетти улус кычырып  чынды ондоп, созин айдып, баштаанулар бичип баштарда,  jамылулардын ичи-бууры кайнап,  бастыра бойы изип, кайнап,  «Амаду Алтай » деген газетти боктор, ол газет нени де айтпазын,  бичибезин,   албаты –jон унчукпай отурзын, осторын jапсын, деп  редакциянын улузын, jарлыкчы  улусты бир иске бастыртып, истешкилеп, бастыра телефондорын тындап, ФСБ , полицияны иштеткилеп,  коркыдып,  кезедип нении ле эткиледи, газетти бичип турган офиска келип бастыра компьютерлерин, бичинип турган машиналарын, аппаратураларын,  чазындарын, краскаларын, бастыра чыгарылып калган  газеттердин номерларын алып, офисты тооной бердилер, бир бичиинер арга jок болор этире. 
«Амаду Алтай» деген газетти албаты бойыла чыгарып jат, кандый да тоомjылу улус эмезе кандый бир организация  бу газетке, албатыга болушпай jат.  Газетти улус бойынын ла эп аргазыла, арга-кучиле  чыгарып jат. 
Канча ла кире  башчылар бу газетти jоголторго умзанбады , jе неде келишпеди  албаты качан да унчукпай отурбас.  Бир кезик ойдо болуш сурап  организацияларга  баштаанулар бичиди, jе корор болзо буддистар: А. Санашкин,  Б. Бедюров, М. Шагаев,  И. Белеков,  С. Бахрамаев, Е. Тобоева Талай кызы деп бойын аданып алган,  Ю. Антарадонов республика ичинде СМИ, ГТРК, Правоохранительные органы, Суд-jарды, университетте алтай кафедраны, алтаистиканы, бастыра колго тудуп алган эмтир. 
Бастыра башкаару, jаан jамылу иштер мындый улустын колында болордо бу улус   тынзынып, когигилеп баштарын бирде иштетпей jурет. Сананганы jаныс ла бу  jарлыкчы улусты ла  «Амаду Алтай»-ды туй боктор, jыга  чабар, jоголтор.  Башчылардын козине бирде албатынын шыраазы корунбей jат, ненин учун олорго  jаныс ла акча корунет.  Кара кылыктарга бастыртып, кара санаага бастыртып , куйуниш  ле бойы бойынан артыктажып  турган кылыктары ичинде тын ла болбой бу улуста, олор  оско кандый бир улустын тынына да чыккан болбайсын.  
Бастыра jерин саткан, бастыра бойы садынган,  албатыны керекке албай, тенек эдип, тогундеп баскан . Ак jанын  jанданбай  албатыга jанын jанданарга бербей jаткан, иштенбей jаткагн улусты  канайда корор. Ичкери озум  бербей , jолысты туйуктап турза болушты кемнен сурар билбей jадыс.   Бойлорысла бойы бойыска болужып, чынды ла айдарга албаданып jадыс.  Бис бир де  унчукпай  отурбазыс , неден де коркыбазыс  эп аргазын бедиреп ле jурус.